ປະທານາທິບໍດີ D.Trump ຜູ້ຫາກໍ່ໄຊຊະນະໃນການເລືອກຕັ້ງອາເມລິກາຢາກພົບປະກັບປະທານາທິບໍດີ ລັດເຊຍ
(ພາບປະກອບ)
ທ່ານປະທານາທິບໍດີ Donal Trump ຜູ້ຫາກໍ່ຮັບໄຊຊະນະໃນການເລືອກຕັ້ງ ອາເມລິກາ ຢາກພົບປະກັບການນຳ ລັດເຊຍ Vladimir Putin ຢູ່ Reykjavik ຂອງ ອຽກລັງ ພາຍຫລັງພິທີຮັບດຳລົງຕຳແໜ່ງໃນວັນທີ 20/01 ຈະມາເຖິງເປັນເວລາ 2, 3 ອາທິດ. ຂໍ້ມູນຂ່າວດັ່ງກ່າວ ໂດຍໜັງສືພິມ Sunday Times ຂອງອັງກິດ ລົງພິມໃນວັນທີ 15/01 ອີງໃສ່ບັນດາແຫຼ່ງຂ່າວຈາກ ລອນດອນ. ບົດຂ່າວໃຫ້ຮູ້ວ່າ: ທ່ານ Trump ແລະ ບັນດາຜູ້ຮ່ວມງານໄດ້ແຈ້ງໃຫ້ວົງການເຈົ້າໜ້າທີ່ ອັງກິດ ຊາບວ່າ ເຂົາເຈົ້າຢາກຊັບຊ້ອນການພົບປະກັບທ່ານປະທານາທິບໍດີ ລັດເຊຍ Putin ໃນການປະຕິບັດງານຢູ່ຕ່າງປະເທດຄັ້ງທຳອິດຂອງທ່ານ Trump ແລະ ສະຖານທີ່ເຊິ່ງເຂົາເຈົ້າຢາກພົບປະແມ່ນນະຄອນຫລວງຂອງ ອຽກລັງ ແຫ່ງທີ່ກ່ອນນີ້ 30 ປີໄດ້ດຳເນີນການພົບປະລະຫວ່າງປະມຸກລັດ 2 ທ່ານ ນັ້ນແມ່ນປະທານາທິບໍດີ ອາເມລິກາ Ronald Reagan ແລະ ເລຂາທິການໃຫຍ່ຄະນະບໍລິຫານງານສູນກາງພັກກອມມູນິດ ໂຊວຽດ Mikhail GorbachevD
(ແຫຼ່ງຄັດຈາກ VOV)